410 MÉMOIRES. 
balle qu'il avoit ja commencé de remplir de layne. Et quand les d. 
sacques furent achevées de remplir de layné parmy laquelle estoient 
cachés les d. deux sacs d'or ou d'argent, ils envoyèrent quérir ung 
emballeur pour coudre les d. balles et pour les encarder, ce qui fust 
faict dans la maison appartenant au d. feu Ganaye, située à la rue de 
la Pomme que jadis souloit appartenir à ung nommé Le Loups, au 
devant la maison de Mtre Jehan Gassaniolles, notaire; mais au ser- 
ment qu'il a faict, il ne sait poinct de quelle part les s. d. sacs d'or 
ou d'argent furent prins lorsqu'ils furent portés à la maison du d. 
Ganaye pour estre mis dans les d. deux sacques de layne, bien dict 
que la layne qui fust mise dans les deux sacques ne pouvoit poiser 
plus hault que de six à sept vingt livres ou le plus fort ung quintal 
et demy; mais à cause du trésor qui feust mis dedans les deux balles 
se trouvèrent de poids environ de quatre cens livres, estant poisées 
dans la maison mesme du d. Ganaye, avec le tymon qui y est encore; 
et quand les d. balles furent cousues et cardées, les d. Ganaye, Guérin 
et iceluy qui dépose s'en allèrent disner au d. logis des Ballances, 
ayant le d. feu Ganaye prins les clefs de la d. maison; et après avoir 
disné seroit venu au d. logis des Ballances ung trezenier que le dé- 
posant ne cognossoit poinct, bien croit ou se doubte qu'il feust servi- 
teur de certains trézeniers du pays d'Auvergne, nommés Les Gro- 
sellas, qui sont coustumiers de porter marchandises pour le d. feu 
Ganaye, et auquel le d. Ganaye auroit donné charge d'aller charger 
les d. sacques qui estoient dans la maison de la rue de la Pomme, et 
auroit esté, le d. trezenier, conduit en la d. maison par le d. Guérin 
pour lui faire charger les d. sacques ; et avant qu'il partit du d. logis 
des Ballances, le d. Ganaye donna charge au d. trezenier de se prendre 
garde soigneusement que ung sac plain de papiers, — de la longueur 
de quatre pans et trois pans de largeur qu'il avoit faict apporter le 
mesme jour de matin à la d. maison de la rue de la Pomme et vou- 
loit faire charger au d. trezenier avec les d. deux sacques, — feust 
bien gardé, et que quand il seroit aux logis tirant le chemin de Paris 
où il devoit aller descharger, il ne laisse point le d. sac de papiers 
avec les d. sacques de layne, mais qu'il les emportât en la chambre 
que luy seroit baillée pour coucher; et à ces fins, luy auroit donné, 
pour son vin, quelque pièce d'argent; mais outrement, il ne sait pas 
en quelle part le d. feu Ganaye avoit accoustumé tenir son trésor, 
bien dict que le d. feu Ganaye tenoit dans la maison de Monsieur le 
greffier ung beau coffre de fer, non qu'il seust dire s'il y tenoit 
aulcun trésor. 
Dict, qu'il ne sait poinct sur ce enquis quels autres notaires au- 
roient accoustumés retenir les instruments des contrats que faisoit le 
d. feu Ganaye envoya le déposant à ung notaire qui se tient devant 
la boutique de Monsieur Gruzel, marchand, auquel le d. feu Ganaye 
mandoit par le déposant qu'il fist une copie de quelque contract qu'il 
avoit faict appresté à Monsieur Nolet, et qu'il le lui envoyât; lequel 
notaire, du nom duquel n'est souvenant, dict qu'il feroit la d. copie 
pour le d. Ganaye et la luy envoyeroit. Ne sait sy despuis l'a recou- 
verte et ne sait-il que le d. feu Ganaye eust aulcun aultre instruments 
